A BIZOTTSÁG HATÁROZATA
(2005. november 15.)
az eljárási szabályzatának módosításáról
(2005/960/EK, Euratom)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre és különösen annak 218. cikke (2) bekezdésére,
tekintettel az Európai Atomenergia-közösséget létrehozó szerződésre és különösen annak 131. cikkére,
tekintettel az Európai Uniót létrehozó szerződésre és különösen annak 28. cikke (1) bekezdésére és 41. cikke (1) bekezdésére,
A KÖVETKEZŐKÉPPEN HATÁROZOTT:
1. cikk
A Bizottság eljárási szabályzatának (1) 1-28. cikkei helyébe ezen határozat mellékletében található szöveg lép.
2. cikk
Ez a határozat 2006. január 1-jén lép hatályba.
3. cikk
Ezt a határozatot közzé kell tenni az Európai Unió Hivatalos Lapjában.
Kelt Brüsszelben, 2005. november 15-én.